Document ID: 32014R1147

REGOLAMENT TA' IMPLIMENTAZZJONI TAL-KUMMISSJONI (UE) Nru 1147/2014
tat-23 ta' Ottubru 2014
li jemenda r-Regolament tal-Kunsill (KE) Nru 2368/2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 2368/2002 tal-20 ta' Diċembru 2002 li jimplimenta l-iskema ta' ċertifikazzjoni tal-Kimberley Process fil-kummerċ internazzjonali ta' djamanti mhux maħduma (1), u b'mod partikolari l-Artikolu 20 tiegħu,
Billi:
(1)
L-Anness II tar-Regolament (KE) Nru 2368/2002 jelenka l-parteċipanti fl-iskema ta' ċertifikazzjoni tal-Kimberley Process (“KP”) u l-awtoritajiet kompetenti tagħhom maħtura kif dovut.
(2)
Fit-8 ta' Ottubru 2014, il-Presidenza tal-KP ħarġet avviż rigward il-paragrafu 13 tar-Riżoluzzjoni tal-Kunsill tas-Sigurtà tan-Nazzjonijiet Uniti 2153 (2014) li ttemm il-miżuri li jipprevjenu l-importazzjoni minn kull Stat tad-djamanti kollha mhux maħduma mill-Côte d'Ivoire. L-avviż mill-Presidenza tal-KP talab lill-parteċipanti kollha biex jieħdu azzjonijiet biex jerġa' jibda l-kummerċ tad-djamanti mhux maħduma mal-Côte d'Ivoire. Il-lista ta' Parteċipanti fl-Anness II għandu għalhekk jiġi rivedut.
(3)
Minbarra dan, l-indirizz tal-punt ta' kuntatt tal-Unjoni Ewropea fl-Anness II għandu jiġi aġġornat.
(4)
L-Anness II tar-Regolament (KE) Nru 2368/2002 għalhekk jiġi emendat skont dan.
(5)
Sabiex jiġi żgurat li l-miżuri previsti f'dan ir-Regolament ikunu effettivi, ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-Anness II għar-Regolament (KE) Nru 2368/2002 jiġi sostitwit bit-test stabbilit fl-Anness ta' dan ir-Regolament.
Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta' Ottubru 2014.

Labels: 3
14
18